Lav et referat af nedenstående tekst:

Tekst:
En mand i starten af 30'erne blev i starten af ugen taget på fersk gerning, da han på første række i Jesperhusø biografsal sad og onanerede. Det var en 22-årig kvindelig operatør i biografen, der opdagede manden og bad ham forlade stedet. Det efterkom manden, men senere har en 6-årig pige til kvinden fortalt, at den samme mand havde bedt pige beføle sig, og den episode meldte den 22-årige til Midt- og Vestjyllands Politi. Torsdag klokken 13.43 vendte manden så tilbage, og opsøgte den 22-årige anmelder lige udenfor biografens operatørrum, som hun arbejder i. - Han holder hende fast og lægger hænderne om halsen på hende, og truer hende, fordi hun har anmeldt ham til politiet, fortæller vagtchef ved Midt- og Vestjyllands Politi Ole Vanghøj der tager sagen ganske alvorligt. - Det her kan han komme i fængsel for, siger vagtchefen, der gerne hører fra vidner eller andre, der mener at kunne genkende manden udfra følgende signalement. - Mand - Først i 30'erne - Cirka 180 cemtimeter høj - Muskuløs kropsbygning - Sort, halvlangt hår - Sort skæg fra øre til øre - Brune øjne - Iført sort, gennemsigtig, kortærmet skjorte med sølvknapper - Lyseblå, stramme jeans - Sorte sko med hvid kant Manden taler dansk uden accent

Referat:
En mand først i 30'erne har i flere omgange blottet sig i Jesperhus på Mors. Torsdag vendte han tilbage og truede den kvinde, der havde anmeldt ham til politiet.